**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O DOLOČITVI CEN PROGRAMOV VRTCA V VRTCU PRI OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* 31. člen Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21)
* 19. in 20. člen Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče (v nadaljevanju: zavod) je na Občino Renče-Vogrsko dne 3. 6. 2024 vložila »Predlog cene programov vrtca v Vrtcu pri OŠ Renče za šolsko leto 2024/2025« z obrazložitvijo. Predlogu so priložene tabele z izračuni stroškov in cen programov vrtca ter tabela s predlogi cen za programe za skupine v prvem starostnem obdobju, kombinirani skupini in drugem starostnem obdobju.

Zadnji dve leti veljajo v Vrtcu Renče cene programov, kot sledi:

Tabela 1:

|  |  |
| --- | --- |
| **Naziv programa** | **Cena programa** |
| Prvo starostno obdobje | 598,00 |
| Kombinirana skupina  | 465,00 |
| Drugo starostno obdobje | 416,00 |

Zavod na podlagi izračunov cen programov po določilih Pravilnika o metodologiji za oblikovanje cen programov v vrtcih, ki izvajajo javno službo (v nadaljevanju: Pravilnik), predlaga, da Občina potrdi nove cene programov predšolske vzgoje v Vrtcu Renče, kot sledi:

Tabela 2:

|  |  |  |
| --- | --- | --- |
| Program/cena/indeks povečanja | Predlog nove cene v EUR | Indeks povečanja cene |
| Prvo starostno obdobje | 607,00 | 1,015 |
| Kombinirana skupina | 574,00 | 1,234 |
| Drugo starostno obdobje | 521,00  | 1,254 |

V izračunu cene programa za prvo starostno obdobje je z ozirom na manjše število vpisanih otrok in specifično starostno strukturo otrok upoštevan izračun stroškov za eno celo in dve polovični skupini, (ena polovična v Renčah in ena polovična v Bukovici). Skladno s predpisanimi normativi se v polovičnih oddelkih sistemizira samo po 1 strokovnega delavca, in sicer po 1 vzgojitelja, brez pomočnika vzgojitelja, kar posledično pomeni, da se cena programa prvega starostnega obdobja dvigne le za 1,5 %.

Odbor za družbene dejavnosti je na svojih sejah obravnaval predlog zavoda, da se kljub precej manjšemu vpisu otrok v vrtec v primerjavi s preteklim letom oblikuje 8 oddelkov, od tega 2 polovična. Odbor je z namenom, da bi se glede na dejansko število vpisanih otrok oblikovalo 7 oddelkov, od tega 2 cela oddelka prvega starostnega obdobja, zaprosil za zavod za dostavo predlogov cen za 7 oddelkov; zavod je dostavil dva nova izračuna cen programov za 7 oddelkov, od tega dva cela oddelka prvega starostnega obdobja, kot sledi:

Dodatni izračun 1:

|  |  |
| --- | --- |
| **Naziv programa** | **Cena programa** |
| Prvo starostno obdobje | 763 |
| Kombinirana skupina  | 600 |
| Drugo starostno obdobje | 541 |

Dodatni izračun 2:

|  |  |
| --- | --- |
| **Naziv programa** | **Cena programa** |
| Prvo starostno obdobje | 814 |
| Kombinirana skupina  | 604 |
| Drugo starostno obdobje | 544 |

Iz navedenih tabel izhaja, da bi bile cene programov ob oblikovanju 7 oddelkov precej višje; na podlagi pojasnil računovodske službe zavoda bi bile višje zaradi različnih predpisanih normativov oblikovanja skupin.

Z ozirom na navedeno je Odbor za družbene dejavnosti na svoji zadnji seji sprejel sklep, da predlaga Občinskemu svetu, naj sprejme sklep o novih ekonomskih cenah, kot jih je predlagal zavod po izračunu za 8 skupin.

*RAZLOGI ZA SPREJETJE SKLEPA:*

19. člen Pravilnika o metodologiji za oblikovanje cen programov v vrtcih, ki izvajajo javno službo, določa, da je potrebno cene za programe v vrtcih zaradi sprememb sistematizacije ter količnikov plač delavcev v vrtcih ter sprememb drugih materialnih stroškov uskladiti 1x letno, 20. člen pa, da sklep o določitvi cene sprejme lokalna skupnost.

*OCENA STANJA:*

Zavod je na podlagi Pravilnika po predpisani metodologiji glede na novo sistematizacijo, oblikovanje dveh polovičnih oddelkov prvega starostnega obdobja ter spremenjenega števila in starostne strukture otrok v vrtcu pripravil predlog novih cen, ki skladno z določili Pravilnika zajema tudi jubilejne nagrade, odpravnine ob upokojitvi, solidarnostne pomoči, stroške stalnega strokovnega spopolnjevanja in pričakovan dvig plač. Ker se cene v obdobju zadnjih dveh let niso spremenile, je indeks dviga cen programov drugega starostnega obdobja in kombiniranega oddelka nekoliko višji, kot bi bil ob vsakoletni spremembi cene.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k ceni za vrtec.

*FINANČNE IN DRUGE POSLEDICE:*

Nove cene bodo odražale dejanske stroške izvajanja predšolske vzgoje v Vrtcu Renče. Finančne posledice je zaenkrat težko oceniti, saj se bi obveznost plačil občine zaradi višjih cen po eni strani nekoliko znižala, a je po drugi strani trenutno v vrtec vpisanih precej manj otrok kot v preteklih letih, kar pomeni, da bodo prilivi iz naslova plačil staršev nižji. Trenutno znašajo povprečna mesečna plačila za izvajanje predšolske vzgoje v naših vrtcih okoli 35.000 EUR.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 31. člena Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21), 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Ekonomske cene programov vrtca v OŠ Lucijana Bratkoviča Bratuša Renče se določijo tako, da mesečne cene na otroka po posameznih programih od 1. septembra 2024 dalje znašajo:

|  |  |
| --- | --- |
| **Naziv programa** | **Cena programa** |
| Prvo starostno obdobje | 607 € |
| Kombinirani oddelek  | 574 € |
| Drugo starostno obdobje | 521 € |

Stroški živil v višini 46,20 EUR v celodnevnih programih so izračunani na 22 obračunskih dni. V celodnevnih programih se za pravočasno odjavljeno celodnevno odsotnost otroka stroške živil odbija v višini 2,1 EUR na dan. Stroški živil se za starše in občino odbijejo v deležu, kot je določeno z Odločbo o določitvi znižanega plačila za program vrtca.

2.

Ta sklep prične veljati naslednji dan po objavi v Uradnih objavah v Občinskem glasilu, uporablja pa se od 1. 9. 2024 dalje.

Tarik Žigon

 ŽUPAN

Številka:

Bukovica,